Nafarroako Parlamentuko Mahaiak, 2019ko otsailaren 18an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea José Miguel Nuin Moreno jaunak aurkeztutako galdera, etxebizitza eskuratzeko EmanZipa eta DaVid programei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2019ko otsailaren 18an

Lehendakaria: Ainhoa Aznárez Igarza

GALDERAREN TESTUA

Izquierda-Ezkerrako foru parlamentarien elkarteko eledun José Miguel Nuin Moreno jaunak, Legebiltzarreko Erregelamenduan ezarritakoaren babesean, honako galdera hau egiten dio Nafarroako Gobernuari, Eskubide Sozialetako kontseilariak heldu den otsailaren 21eko Osoko Bilkuran ahoz erantzun dezan.

Iragan abenduaren 20an, Nafarroan etxebizitzarako eskubide subjektiboa arautzen duen 28/2018 Foru Legea onetsi zuen Nafarroako Parlamentuak.

Lege horren bidez etxebizitza eskuratzeko EmanZipa eta DaVid programak onetsi ziren, zeinak 2019ko urtarrilaren 1ean jarri baitziren abian.

– Nafarroako Gobernuak zer balorazio egiten du etxebizitza eskuratzeko EmanZipa eta DaVid programen abiadari buruz eta zer aurreikuspen darabil etorkizuneko garapenari buruz?

Iruñean, 2019ko otsailaren 14an

Foru parlamentaria: José Miguel Nuin Moreno